РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 34
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 17.11.2021 г.

Днес, 17.11.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Стефан Петров
                                                                                               Боян Новански 
                                                                                               Йордан Стоев  
                                                                                               Огнян Дамянов                                                                                                                     

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1. Писмо рег. № ВСС-15562/15.11.2021 г. от административния ръководител  на Апелативен съд – София и писмо рег. № ВСС-15560/15.11.2021 г. от административния ръководител на Софийски градски съд.

-	Инвестиции и строителство:

1.ОТНОСНО: Съгласуване на техническа спецификация за обществена поръчка с предмет: „Упражняване на технически надзор на обект „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно““.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          1.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	1.2.ПРИЕМА Техническа спецификация, Образец на ценово предложение, Образец на покана за възлагане на услуга с предмет: „Упражняване на технически надзор на обект „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“.
Мотиви: Обект „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“ е включен в Инвестиционната програма на ВСС за 2021 г. Предстои обявяване на обществена поръчка и избор на Изпълнител за СМР за обекта. Във връзка с това е необходимо възлагането на услуга с предмет: „Упражняване на технически надзор на обект „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“.
		1.3.ВЪЗЛАГА на отдел „Инвестиции и строителство“ дирекция „Управление на собствеността на съдебната власт“ да предприемe необходимите действия по осигуряване на три оферти за услуга с предмет: „Упражняване на технически надзор на обект „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“.
1.4. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“, след получаване на информацията по т. 1.3 да докладва отново на Комисия „Управление на собствеността“ към Пленума на ВСС.
    1.5. ВКЛЮЧВА в Инвестиционната програма на ВСС за 2021 г. обект: „Упражняване на технически надзор на обект „Реконструкция на съществуваща сградна газова инсталация и газови уреди в сградата на Районен съд – Балчик и ремонт на помещение за котелно“, със сметна стойност 960,00 лева с ДДС. Средствата да се осигурят от § 51-00 „Основен ремонт на ДМА“, за сметка на бюджетен ред „Аксесорни договори - строителен надзор и инвеститорски контрол и авторски надзор“.
1.6. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ да отрази промяната по т. 1.5.
1.7. ИЗПРАЩА решението на Комисия „Бюджет и финанси“ към Пленума на Висш съдебен съвет за сведение.

2.ОТНОСНО: Съгласуване на техническа спецификация за обществена поръчка с предмет „Упражняване на строителен надзор и осъществяване на инвеститорски контрол на строеж „Основен ремонт и реконструкция на Съдебна палата гр. Пещера“.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          2.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
          2.2.ПРИЕМА Техническа спецификация, Образец на ценово предложение, Образец на покана за възлагане на услуга с предмет: „Упражняване на строителен надзор и осъществяване на инвеститорски контрол на строеж „Основен ремонт и реконструкция на Съдебна палата гр. Пещера“.
Мотиви: Обект „Основен ремонт и реконструкция на Съдебна палата гр. Пещера“ е одобрен в график на планираните обществени поръчки за 2021 г. на Висш съдебен съвет, с решение по т. 21 от протокол № 5 от заседание на Пленума на ВСС, проведено на 25.03.2021 г. Предстои обявяване на обществена поръчка и избор на Изпълнител за СМР за обекта. Във връзка с това е необходимо възлагането на услуга с предмет: „Упражняване на строителен надзор и осъществяване на инвеститорски контрол на строеж „Основен ремонт и реконструкция на Съдебна палата гр. Пещера“.
2.3. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“, да предприеме необходимите действия по осигуряване на три оферти за услуга с предмет: „Упражняване на строителен надзор и осъществяване на инвеститорски контрол на строеж „Основен ремонт и реконструкция на Съдебна палата гр. Пещера“.
2.4. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“, след получаване на информацията по т. 2.3 да докладва отново на комисия „Управление на собствеността“ към Пленума на ВСС.

3.ОТНОСНО: Съгласуване на техническа спецификация за обществена поръчка с предмет „Упражняване на авторски надзор на строеж „Основен ремонт и реконструкция на Съдебна палата гр. Пещера“.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          3.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

          3.2.ПРИЕМА Техническа спецификация, Образец на покана за възлагане на услуга с предмет: „Упражняване на авторски надзор на строеж „Основен ремонт и реконструкция на Съдебна палата гр. Пещера“.

          Мотиви: Обект „Основен ремонт и реконструкция на Съдебна палата гр. Пещера“ е одобрен в график на планираните обществени поръчки за 2021 г. на Висш съдебен съвет, с решение по т. 21 от протокол № 5 от заседание на Пленума на ВСС, проведено на 25.03.2021 г. Предстои обявяване на обществена поръчка и избор на Изпълнител за СМР за обекта. Във връзка с това е необходимо възлагането на услуга с предмет: „Упражняване на авторски надзор на строеж „Основен ремонт и реконструкция на Съдебна палата гр. Пещера“.

3.3.ВКЛЮЧВА в Инвестиционната програма на ВСС за 2021 г. обект: „Упражняване на авторски надзор на строеж „Основен ремонт и реконструкция на Съдебна палата гр. Пещера“, със сметна стойност 3600,00 лева с ДДС. Средствата да се осигурят от § 51-00 „Основен ремонт на ДМА“, за сметка на бюджетен ред „Аксесорни договори - строителен надзор и инвеститорски контрол и авторски надзор“.

3.4. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ да отрази промяната по т. 3.3. 

3.5. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да отправи предложение за извършване на авторски надзор до „БоАрх Боюклиев Архитекти“ ЕООД – автор на проекта и след получаване на отговор да докладва отново на Комисия „Управление на собствеността“ към Пленума на ВСС.

3.6. ИЗПРАЩА решението на Комисия „Бюджет и финанси“ към Пленума на Висш съдебен за сведение.

4.ОТНОСНО: Съгласуване на техническа спецификация за обществена поръчка с предмет: „Изготвяне на обследване за установяване на техническите характеристики, свързани с изискванията по чл. 169, ал. 1 и ал. 3 от ЗУТ, изготвяне на технически паспорти, обследване за енергийна ефективност и сертифициране на обекти - съдебни сгради в експлоатация, държавна собственост в управление на Висш съдебен съвет“
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

4.2.ПРИЕМА техническо задание за обществена поръчка с предмет:  „Изготвяне на обследване за установяване на техническите характеристики, свързани с изискванията по чл. 169, ал. 1 и ал. 3 от ЗУТ, изготвяне на технически паспорти, обследване за енергийна ефективност и сертифициране на обекти - съдебни сгради в експлоатация, държавна собственост в управление на Висш съдебен съвет“.

4.3.ИЗПРАЩА чрез Главния секретар на АВСС, съгласно ВПУЦОПВСС, на дирекция „Правна“, отдел „Обществени поръчки“ подготвеното техническо задание, ведно с доклад, за провеждане на обществена поръчка с предмет: „Изготвяне на обследване за установяване на техническите характеристики, свързани с изискванията по чл. 169, ал. 1, т. 1 - 5, ал. 2 и ал. 3 от ЗУТ, изготвяне на технически паспорт, обследване за енергийна ефективност и сертифициране на обекти - съдебни сгради в експлоатация, държавна собственост в управление на Висш съдебен съвет“, за действия по компетентност. 

4.4.ВЪЗЛАГА на дирекция „Управление на собствеността на съдебната власт“ да подготви необходимите изходни данни за изпълнение на дейностите, предмет на обществената поръчка по т. 4.2 за всеки един от обектите, включени в нея. 

5.ОТНОСНО: Организиране работата на Експертен технико-икономически съвет към дирекция „Управление на собствеността на съдебната власт“ във връзка с чл. 70, т. 6, буква „д“ от Правилника за организация на дейността на Висшия съдебен съвет и неговата администрация.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

Г-жа Олга Керелска направи предложение при изготвяне от дирекция „Управление на собствеността на съдебната власт“  на проект на заповед на Главен секретар на ВСС по т. 5.2 от проекта на решение да се допълни текст по отношение на начина на определяне на външните експерти, които  ще вземат участие в състава на ЕТИС, а именно: „…… За всеки обект, за който инвестиционните проекти или предложения е необходимо да бъдат разгледани от  Експертния технико - икономически съвет (ЕТИС) се определя необходимия брой външни експерти със специалност и квалификация, с които дирекция „Управление на собствеността на съдебната власт“ не разполага. С писма до съответните браншови организации, в които членуват такъв вид специалисти, се отправят искания за предложение за определяне на техен/техни представител/и за участие в работата на ЕТИС при разглеждане на инвестиционните проекти или предложения за конкретния обект.“ 
С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          5.1.ПРИЕМА доклада на дирекция „Управление на собствеността на съдебната власт“ с предложението за състав, организация на работата и задачите на  Експертен технико - икономически съвет. 

Мотиви: С правилника за организация на дейността на Висшия съдебен съвет и неговата администрация на дирекция „Управление на собствеността“ във връзка с чл. 70, т. 6, буква „д“ са възложени функции във връзка с организацията по възлагане на обществените поръчки, касаещи управление на собствеността на съдебната власт. На основание чл. 70, т. 6, буква „д“  на дирекцията е възложено да организира провеждането на експертни технико – икономически съвети за оценка и приемане на извършените проектни работи. 
С оглед сложността и спецификата на сградите, ползвани от съдебната власт, ограничения експертен състав на дирекция „Управление на собствеността на съдебната власт“ и необходимостта всички части на проектните разработки, внесени за съгласуване във Висш съдебен съвет, в качеството му на Възложител, да бъдат разглеждани и съгласувани от експерти със съответната специалност и компетентност е целесъобразно, да бъде определен състав и създадена организация за работата на Експертен технико-икономически съвет със следните задачи:
- разглежда, приема и предлага на Комисия „Управление на собствеността“ разработки и проекти за изграждане, ремонт и поддържане на сградния фонд в управление на Висш съдебен съвет; 
- предоставяне на експертно становище на Комисия „Управление на собствеността“ по отношение на изготвени инвестиционни проекти по всички части, включени в Наредба № 8 от 14 юни 2001 г. за обема и съдържанието на устройствените планове и Наредба № 4 от 21 май 2001 г. за обхвата и съдържанието на инвестиционните проекти във връзка с реализацията на инвестиционните намерения на Висш съдебен съвет за недвижимите имоти за нуждите на органите на съдебната власт.    
                                                                                                                                                                                                                                                                                                                                                                                                                                                                                                                                                                                                                                                                                                                                          
	5.2. ВЪЗЛАГА на дирекция „Управление на собствеността на съдебната власт“ да подготви доклад до Главен секретар на ВСС с проект на заповед за определяне на състав и организиране работата на Експертен технико - икономически съвет /ЕТИС/. В проекта на заповед да се допълни текстът по следния начин: „…… За всеки обект, за който инвестиционните проекти или предложения е необходимо да бъдат разгледани от  Експертния технико - икономически съвет /ЕТИС/ се определя необходимия брой външни експерти със специалност и квалификация, с които дирекция „Управление на собствеността на съдебната власт“ не разполага. С писма до съответните браншови организации, в които членуват такъв вид специалисти, се отправят искания за предложение за определяне на техен/техни представител/и за участие в работата на ЕТИС при разглеждане на инвестиционните проекти или предложения за конкретния обект.“

	5.3. ИЗПРАЩА решението по т. 5 от настоящия протокол на Комисия „Бюджет и финанси“, за сведение.

6.ОТНОСНО: Писмо от административния ръководител на Районен съд – Провадия, с вх. № ВСС-9733/09.11.2021 г., във връзка с необходимост от осигуряване на финансови средства за обезопасяване на фасадите на сграда на ул. „Патриарх Евтимий“ № 1, гр. Провадия. 
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	6.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.

	6.2.ПРИЕМА за целесъобразно и неотложно обезопасяване на  сграда на ул. „Патриарх Евтимий“ № 1, гр. Провадия, включващо доставка и монтаж на временна предпазна метална ограда около сградата; отстраняване на провиснали  метални лайсни от алуминиева обшивка по фасадите на сградата и фиксиране на ламаринена покривна обшивка; фиксиране на компрометирана обшивка от балчишки камък по фасадите на сградата на обща стойност 3 598,40 лв. с ДДС, съгласно предоставените от административния ръководител  РС - Провадия икономически най-изгодни оферти за изпълняване на всички дейности по обезопасяване.

Мотиви: Сградата на ул. „Патриарх Евтимий“ № 1, гр. Провадия е възложена за стопанисване на административния ръководител на РС - Провадия с решение по т. 35 от протокол № 35 от заседание на Пленума на Висш съдебен съвет, проведено на 09.03.2017 г.
В Инвестиционната програма на Висш съдебен съвет и в графика на планираните обществени поръчки за 2021 г. с възложител Висш съдебен съвет е включен обект „Проектиране и СМР на обект на съдебната власт в гр. Провадия, находящ в гр. Провадия, ул. „Патриарх Евтимий“ № 1“. 
Сградата е включена в обхвата на дейностите, възложени по договор № ВСС-13957/07.10.2021 г., сключен между Висш съдебен съвет и „ВИП55-КОНСУЛТ“ ЕООД за изготвяне на обследване за установяване на техническите характеристики, свързани с изискванията  по чл. 169, ал. 1 и ал. 3 от ЗУТ, изготвяне на технически паспорт, обследване за енергийна ефективност и съставяне на сертификат за енергийна ефективност. В процеса на конструктивното обследване на сградата от страна на експерти от „ВИП55-КОНСУЛТ“ ЕООД е установена необходимостта от предприемане на спешни мерки по обезопасяване на пространството около сградата и фасадите до извършване на основния ремонт на сградата, за което е сигнализирано с писмо вх. № ВСС-9733/05.11.2021 г. 
Обезопасителните работи са аварийни и  попадат в обхвата на § 1 от ДР на  Правила за планирането, осигуряването на средства и извършването на текущ ремонт на сградния фонд на съдебната власт. Средствата за тях  следва да бъдат осигурени от неразпределения резерв за непредвидени  неотложни разходи по бюджета на съдебната власт. Във връзка с решение по т. 63 от протокол № 41/27.10.2021 г. от заседание на Комисия „Бюджет и финанси“ към Пленума на Висш съдебен съвет разходът е неотложен.  

6.3. ПРЕДЛАГА на Комисия „Бюджет и финанси“ към Пленума на Висш съдебен съвет  да бъде коригиран бюджета на РС - Провадия с финансови средства в размер на  3598,40 лв. с ДДС за  обезопасяване на  сграда на ул. „Патриарх Евтимий“ № 1, гр. Провадия, включващо доставка и монтаж на временна предпазна метална ограда около сградата; отстраняване на провиснали  метални лайсни от алуминиева обшивка по фасадите на сградата и фиксиране на ламаринена покривна обшивка; фиксиране на компрометирана обшивка от балчишки камък по фасадите на сградата. Средствата да се осигурят от неразпределения резерв за непредвидени неотложни разходи по бюджета на съдебната власт. 

6.4. ИЗПРАЩА решението на Комисия „Бюджет и финанси“ към Пленума по компетентност  и на административния ръководител на Районен съд – Провадия за сведение.

7.ОТНОСНО: Писмо от административен ръководител  на РС – Сливница с вх. №ВСС-15357/10.11.2021 г. с искане за  осигуряване на финансови средства  за почистване, ново обзавеждане и преместване на съда в нова сграда в гр. Сливница
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
            
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	7.1.ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.
	7.2.ПРИЕМА за целесъобразно, необходимо и неотложно извършване на основно почистване на помещения в новопостроената сграда на РС-Сливница, оборудване на помещения в нея с нови мебели и преместване на налична техника, обзавеждане, документация и съдебни дела на обща стойност 49 567,00 лв., съгласно предоставените от административния ръководител  РС – Сливница икономически най-изгодни оферти за изпълнение на всички дейности, свързани с преместването на РС - Сливница в новопостроената сграда за нуждите на органите на съдебна власт в гр. Сливница.
Мотиви: Новопостроената сграда в гр. Сливница за нуждите на органите на съдебна власт в града, е въведена в експлоатация с удостоверение за въвеждане № 77-02-173/16.08.2021 г. Необходимо е да бъдат основно почистени  помещенията, доставени нови мебели и извършено преместване на налична техника, обзавеждане, документация и съдебни дела  преди преместване на РС – Сливница в нея. 
Без изпълнението на тези дейности е невъзможно преместването и настаняването на РС – Сливница в новопостроената сграда.
 Съгласно решение по т. 24.1 от протокол № 42 от заседание на Комисия „Бюджет и финанси“ към ВСС, проведено на 09.10.2019 г. исканията от органи на съдебната власт за обзавеждане на сгради ново строителство се отправят към Комисия „Управление на собствеността“ към ПВСС. 
Изпълнението на описаните по-горе работи е неотложно,  като средствата за изпълнението им би следвало да се осигурят от неразпределения резерв за непредвидени неотложни разходи по бюджета на съдебната власт. Във връзка с решение по т. 63 от протокол № 41/27.10.2021 г. от заседание на Комисия „Бюджет и финанси“ към Пленума на Висш съдебен съвет разходът е неотложен с оглед настаняване в новопостроената сграда през настоящата година.
7.3. ПРЕДЛАГА на Комисия „Бюджет и финанси“ към Пленума на Висш съдебен съвет  да бъде коригиран бюджета на РС - Сливница с финансови средства в размер на 49 567,00 лв. за основно почистване на помещения в новопостроената сграда на РС - Сливница, оборудване на помещения в нея с нови мебели и преместване на налична техника, обзавеждане, документация и съдебни дела. Средствата да се осигурят от неразпределения резерв за непредвидени неотложни разходи по бюджета на съдебната власт. 
7.4. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Районен съд – Сливница за сведение.

-	Текущи ремонти:

8.ОТНОСНО: Писмо от административния ръководител на Окръжен съд – Търговище, рег. № ВСС - 15469/12.11.2021 г., за осигуряване на средства за авариен ремонт на отоплителна инсталация в сградата на съда

Приложение: инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ОТЛАГА разглеждането на т. 8 от предложения дневен ред за следващо заседание на Комисия „Управление на собствеността“ към Пленума на Висшия съдебен съвет.

- Управление на собствеността:

9.ОТНОСНО: Проект на решение по решение на Жилищна комисия към Пленума на Висшия съдебен съвет по протокол № 4/10.11.2021 г.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1.  ПРИЕМА съгласно решение на Жилищна комисия към Пленума на ВСС по протокол № 4/10.11.2021 г., че са налице предпоставките на чл. 5, т. 2 от Правилата за отдаване под наем на недвижими имоти - частна държавна собственост, предоставени в управление на ВСС за жилищни нужди и изпраща на Жилищна комисия към Прокуратура на Република България /ПРБ/ заявление peг. № ВСС - 13986/08.10.2021 г. от Ангелина Стефанова Богданова, за настаняване под наем в жилище от жилищния фонд, предоставен на ПРБ за произнасяне по компетентност.
9.2. ВЪЗЛАГА на дирекция „Управление на собствеността на съдебната власт“ да изпрати на Жилищна комисия към ПРБ заявление peг. № ВСС - 13986/08.10.2021 г. от Ангелина Стефанова Богданова, за настаняване под наем в жилище от жилищния фонд на ВСС за произнасяне по компетентност.

Допълнителни точки, включени за разглеждане
в заседанието на Комисия „Управление на собствеността”

10.ОТНОСНО: Писмо рег. № ВСС – 15562/15.11.2021г. от председателя на Апелативен съд – София и писмо рег. № ВСС – 15560/15.11.2021г. от председателя на Софийски градски съд.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада на Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт”.
10.2. ВЪЗЛАГА на дирекция „Управление на собствеността на съдебната власт“ да изготви запитване до „Център за градска мобилност“ ЕАД относно възможностите за предоставяне на паркоместа за нуждите на органите на съдебната власт, които се помещават в сградата на Съдебна палата, бул. „Витоша“ № 2, на ул. „Позитано“ в участъка от бул. „Витоша“ до ул. „Лавeле“.
10.3. ИЗПРАЩА на основание чл. 71 от Правилника за организацията на дейността на Висшия съдебен съвет и неговата администрация писмо рег. № ВСС – 15562/15.11.2021г. от председателя на Апелативен съд – София и с рег. № ВСС – 15560/15.11.2021г. от председателя на Софийски градски съд до дирекция „Правна“ към АВСС, за сведение и предприемане на действия за промяна в Наредба за организация на движението на територията на Столична община, в частност за определяне броя на паркоместа съобразно броя на органите на съдебната власт, които се помещават в сградата на Съдебна палата, бул. „Витоша“ № 2. 
10.3.1. ПРЕДЛАГА на административните ръководители на органите на съдебна власт, които се помещават в сградата на Съдебна палата, бул. „Витоша“ № 2, гр. София, във връзка с правната възможност на чл. 186 от АПК, в качеството на заинтересовани страни, пряко засегнати от измененията в Наредба за организация на движението на територията на Столична община /НОДТСО/, да предприемат действия по частичното й оспорване пред съответния компетентен съд.
10.3.2. ПРЕДЛАГА на административните ръководители на органите на съдебната власт, които се помещават в сградата на Съдебната палата да извършат проучване и за други възможности за осигуряване на необходимия им брой паркоместа, освен абонамента според НОДТСО, за което своевременно да информират Комисия „Управление на собствеността“ към Пленума на ВСС. 

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ